cyanic-selkie/wikianc huggingface dataset:
ट्रिपल एक्स: रिटर्न ऑफ जैन्डर केज
पैरामाउंट पिक्चर्स द्वारा ई फिलिम 20 जनवरी 2017 के 2डी, रियलआईडी 3डी आ आईमैक्स 3डी में रिलीज कइल गइल। फिलिम के आलोचक लोगन से मिलजुल रिव्यू मिलल आ फिलिम के प्रोडक्शन बजट $85 मिलियन के तुलना में एकर कुल बैस्विक कमाई $346 मिलियन से बेसी रहल जेकरा चलते ई एह फ्रेंचाइजी आ रिवोल्यूशन स्टूडियो के सभसे बेसी कमाई करे वाली फिलिम बन गइल।
कहानी
एनएसए के एजेंट ऑगस्टस गिब्बंस कोसिस करे लें कि फुटबाल खेलाड़ी नेमार के ट्रिपल-एक्स (xXx) प्रोग्राम के हिस्सा बनावल जाय जब एगो सैटेलाईट के क्रैश हो जाला आ अइसन जाहिर होला कि एह दुनों लोगन के मउअत हो गइल बाटे। एकरा कुछे टाइम के बाद चार गो कुशल लोग जियांग के अगुआई में सीआईए के न्यूयॉर्क स्थित एगो अति-सुरक्षित ऑफिस में घुस के एगो उपकरण "पैंडोरा के बाकस" हासिल करे ला जे कौनहू सैटेलाइट के कंट्रोल का सके ला आ ओकरा के एगो घातक हथियार के रूप में क्रैश करा के कौनों मनचाहा जगह पर गिरा सकत बा।
सीआईए के एजेंट जेन मार्क पुरान ट्रिपल एक्स एजेंट जेंडर केज के खोज निकालत बाड़े जे अपना मर चुके के धोखा क के कहीं निवास क रहल बा। डोमिनिकन रिपब्लिक में खुद से घोषित निर्वासन में रह रहल जेंडर केज के मनावल जात बा की सर्विस में लवट आवें आ ओह उपकरण (डिवाइस) के हासिल करें।
लंदन में एगो पुराना दोस्त एन्सले के खोज करे के बाद जेंडर केज हमलावर लोगन के फिलिपींस में लोकेट क लेत बाड़ें। केज के मदद खातिर एगो इस्पेशल टास्क फ़ोर्स के गठित कइल जात बा बाक़ी ऊ एकरा के रिजेक्ट क देत बाड़ें। आपन खुद के टीम बनावत बाड़ें जेह में शार्पशूटर एडेले वूल्फ, डीजे हारवर्ड "निक्स" झोऊ, आ गेटवे ड्राइवर टेनिसन "द टॉर्च" बा लोग। ई टीम मिल के जियांग के लोकेट करत बा लोग जहाँ ई पता चलत बा कि उहो लोग ट्रिपल एक्स एजेंट बा लोग जिनहन लोगन के गिब्बंस द्वारा रिक्रूट कइल गइल बा। जियांग के टीम में सेरेना, टेलून आ हॉक लोग बा। जियांग बतावत बाड़ें की ऊ लोग डिवाइस हासिल क लिहले बाटे जवना से कि ओकर दुरुपयोग रोकल जा सके हालाँकि, सेरेना के बिचार बा कि दिवाइस के पूरा तरीका से नष्ट क दिहल जाव।
कुछे देर के बाद आइलैंड पर रशियन सैनिक सभ के हमला हो जात बाटे। ग्रुप मेंबर लोग लड़त बा आ रोके में सफल हो जात बा, जबकि जियांग पैन्डोरा के बक्सा के साथे भाग निकले में कमयाब हो जात बा। जेंडर ओकर पीछा करत बाड़े आ लगही के एगो बीच पर धरि लेत बाड़ें। सेरेना धोखा देत बिया आ बाक्स के नष्ट क देत बिया आ जेंडर केज के टीम में सामिल हो जात बा, जबकि जियांग बच के निकल जात बा टैलन आ हॉक के साथे मिल जात बा। एकरे बाद मास्को के ओलंपिक स्टेडियम में एगो सैटेलाइट के क्रैश होखत बा, मार्क ई निश्चित करत बाड़ें कि सेरेना जवना डिवाइस के बरबाद क दिहले रहल ऊ असली ना रहे बलुक एगो प्रोटोटाइप रहल। एकर मतलब की दुनों टीम आपन समय बर्बाद करत रह गइली। एही समय जेंडर केज के ई पता लागत बाटे कि सीआइए के डाइरेक्टर एंडर्सन एह सभ में खुदे सामिल बा आ ओही के लगे असली डिवाइस बाटे।
बज्जिका
बज्जिका भाषा भारतको बिहार के तिरहुत प्रमंडल के चार जिला:  शिवहर, सीतामढ़ी,मुजफ्फरपुर, अउरी वैशाली; आ दरभंगा प्रमंडल के दू गो जिला समस्तीपुर आ मधुबनी के पछिम मे  बोलेला। नेपाल के रौतहट जिला आ सर्लाही जिला आ आसपास के तराई क्षेत्र मे रहे वाला जन भी बज्जिका भाषा बोलेला। उत्तर बिहार मे बोलवाला अउरी दु भाषा सभ भोजपुरी आ मैथिली बीचमे बज्जिका एक पुलको काम करेला।
खंध
बौद्ध दर्शन में पाँच गो स्कंध या खंध (संस्कृत:स्कन्ध) मानल गइल बाड़ें जिनसे अनुभव करे वाली सत्ता या ब्यवहार में जवना के जीवात्मा कहि दिहल जाला, के रचना मानल गइल बाटे। ई पाँच गो स्कंध - रूप, वेदना, संज्ञा, संस्कार आ विज्ञान हवें। इनहने के क्षणिक संघात (एकट्ठा भइले) के पुद्गल या आत्मा कहल जाला।
पाँच स्कंध, हीनयान के प्रमुख सिद्धांत क्षणभंगवाद के दू गो रूप "संतानवाद" आ "संघातवाद" में से संघातवाद के अंतर्गत आवेलें। संघात के मतलब होला एकट्ठा भइल (aggregate)। क्षणभंगवाद ई कहे ला कि चेतना से युक्त ना त आत्मा बा न भौतिक पदार्थ। ना त कौनों आत्मा या पुद्गल नाम के चेतन द्रव्य बाटे न कौनों भौतिक पदार्थ। सत् खाली क्षणिक धर्म हवे, क्षणिक विज्ञान आ क्षणिक परमाणु के प्रवाह हो रहेला। संघातवादके अनुसार ई आपस में मिल के एकट्ठा हो के पाँच परकार के खंध बनावे लें आ ई पांचो खंध एकट्ठा होके महसूस करे वाला सत्ता (आत्मा या पुद्गल) हवे।
दक्षिण अफ़्रीका एयरवेज
दक्षिण अफ़्रीकी एयरवेज (एसएए) दक्षिण अफ्रीका का ध्वजवाहक ह। एकर मुख्यालय ऑर तामो अंतरराष्ट्रीय हवाई अड्डा की एयरवेज पार्क प बा, जवन की केम्पटन पार्क, एकूरहुलेनी, गौतेंग में बा। इ एयरलाइन, एसए एक्सप्रेस, एसए एयरलाइन और एकर कम लागत वाली वाहक, मैंगो की साथ साझेदारी में, दक्षिण अफ्रीका की अन्दर और पूरा महाद्वीप में, और एकरी जोहान्सबर्ग हब ऑर तामो अंतरराष्ट्रीय हवाई अड्डा से आठ अंतरमहाद्वीपीय मार्गन प  एकरी 54 एयरक्राफ्ट की बेड़ा की साथ उड़ान भरेले। मूसा झवेन नवंबर 2015 से एकर कार्यकारी सीईओ हंवं।
दक्षिण अफ्रीकी सरकार द्वारा यूनियन एयरवेज क अधिग्रहण की बाद 1934 में दक्षिण अफ्रीकी एयरवेज क स्थापना भइल रहे। ए एयरलाइन क शुरूआत में दक्षिण अफ्रीकी रेलवे और हार्बर्स प्रशासन द्वारा देखरेख और नियंत्रण कईल गइल। अफ्रीकी देशन द्वारा रंगभेद विरोधी प्रतिबंधन से रंगभेद की दौरान ठहराव वाला हवाईअड्डन से एयरलाइन वंचित हो गइली स, जेसे उन्हन के ए महाद्वीप के लंबा दूरी की विमानन की साथ बाईपास करे के मजबूर होखे के पड़ल। ए समय की दौरान, एके एकरी अफ्रीकी नांव, सुद-अफ्रिकाएनस ल्यूगेंस (एसएएल) द्वारा भी जानल जाव, जेके बाद में हटा दिहल गइल। 1997 में एसएए आपन नांव, छवि और विमान क वेशभूषा बदल दिहलस और ऑनलाइन टिकट सेवा शुरू कईलस। 2006 में, एसएए एगो स्वतंत्र एयरलाइन की रूप में संचालित करे खातिर ट्रांसनेट, जवन की ओकर मूल कंपनी रहे ओसे अलग हो गइल। एसएए टेनिस पेशेवरन की एसोसिएशन क आधिकारिक एयरलाइन ह।  SAA, एगो कम लागत वाली घरेलू एयरलाइन मैंगो क मालिक ह, और ऐयरलिंक और दक्षिण अफ्रीकी एक्सप्रेस की साथ संबंध स्थापित कइले बा।इ स्टार अलायंस क सदस्य ह।
इतिहास
दक्षिण अफ्रीकी सरकार द्वारा यूनियन एयरवेज की अधिग्रहण की बाद 1 फरवरी 1934 के दक्षिण अफ्रीकी एयरवेज क गठन भइल। चालीस कर्मचारी सदस्य, एगो डे हवललैंड DH.60 जिप्सी मॉथ, एगो डे हैविलैंड 80ए पुस मॉथ, तीनगो जंकर एफ-13एस और एगो पट्टा पर लिहल जंकरर्स एफ 13 और जंकर्स ए50 अधिग्रहण में शामिल रह न स। अधिग्रहण की बाद, सरकार एयरलाइन क नांव बदल के दक्षिण अफ्रीकी एयरवेज क दिहलस और एकर नियंत्रण दक्षिण अफ्रीकी रेलवे और हार्बर प्रशासन (अब ट्रांसनेट) के दे दिहलस। चार्टर परिचालन क ओ ही वर्ष में शुरुआत हो गइल रहे। अगिला वर्ष में 1 फरवरी के, इ विमान कम्पनी स्वीड्स ल्यूगेंस / दक्षिण पश्चिम एयरवेज (अब एयर नामीबिया) के अधिग्रहण कईलस, जवन एकरी पहिले 1932 से विंडहोक और किमबर्ली की बीच साप्ताहिक एयर-मेल क सेवा प्रदान करे।
ए समय की दौरान, दक्षिण अफ्रीकी एयरलाइन तीनगो जंकर्स जू 52/3 एम विमान क ऑर्डर दिहलस, जवन की अक्टूबर 1934 में मिलल और 10 दिन बाद सेवा में उतारल गइल। ए विमानन के चार चालक दल की साथ 14 यात्री ले जाए खातिर कॉन्फ़िगर कईल गइल रहे। इन्हन से डरबन-ईस्ट लंदन-पोर्ट एलिजाबेथ-जॉर्ज / मोसेल बे-केप टाउन मार्ग पर साप्ताहिक सेवा की साथ तीन बेर साप्ताहिक डरबन-जोहान्सबर्ग सेवा सक्षम भइल।
1 जुलाई 1935 के, SAA आपन संचालन रैंड हवाई अड्डा प स्थानांतरित क दिहलस काहेंकी इ तेजी से स्पष्ट हो गइल रहे की जोहान्सबर्ग देश का विमानन केन्द्र बन जाई, जवन की रैंड-डरबन-ईस्ट लंदन-पोर्ट एलिजाबेथ-केप टाउन सेवा की शुभारंभ की साथ भइल।
ओखलढुंगा जिला
ओखलढुंगा जिला नेपाल के कोशी प्रदेश के चौदह जिला में से एगो ह। ई जिला के कुल क्षेत्रफल 1,074.5 किमी² बा आ 2011 के जनगणना के हिसाब से जिला के जनसंख्या 147,984 बा।
कालानमक चाउर
कालानमक चाहे काला नमक, महकउवा चाउर के एगो भारतीय किसिम हवे।  ई उत्तर प्रदेश के तराई वाला इलाका में, पुरबी हिस्सा में उपजावल जाला। सिद्धार्थनगर, उत्तरी गोरखपुर, बस्ती जिला आ महराजगंज जिला कुल में एह चावल के खेती होला। एकरे खास बिसेस्ता के कारन भारत सरकार एकरा के जीआइ (GI) टैग दिहले बा। उत्तर प्रदेश सरकार एह चाउर के "एक जिला एक उत्पाद" इस्कीम के तहत सिद्धार्थनगर खाती बिछले बा जे हमेशा से एह चाउर के मुख्य जगह रहल हवे।
एकरे रोपनी के तरीका भी खास किसिम के होला जेकरा के लोकल रूप से "कलम" सिस्टम कहल जाला। एह तरीका में धान के बेहन पहिले लम्मा-लम्मा रोपल जाला, पहिली रोपनी के लगभग पनरह दिन बाद दोबारा उखारि के आम दूरी पर रोपल जाला।
कथा कहानी के मोताबिक एह चाउर के जुड़ाव गौतम बुद्ध के साथे बतावल जाला। ई कहल जाला कि एकर बीया गौतम बुद्ध खास एह इलाका में उपराजे खाती दिहले रहलें। इहो मानल जाला कि अउरी कतहीं दुसरे इलाका में उपजावे पर एकर खास महक ना रहि जाला।
हाल में एकरे घटरहल बोवाई आ उत्पादन के चलते आ एकरे खास महक आ बिसेस्ता के बचावे खाती भी कोसिस कइल जा रहल बा। एकरा पर कई गो रिसर्च भी भइल बा।
जीआई टैग
कालानमक चाउर के भारत सरकार के ओर से 2012 में ज्याॅग्रफिकल इंडिकेशन (जीआई) टैग दिहल गइल। एक ठे भौगोलिक एरिया के परिभाषित कइल गइलल रहे जहाँ कालानमक चाउर के उत्पादन हो सकता। खाली एह परिभाषित इलाका में उगावल जाए वाला कालानमक चाउर के कालानमक चाउर के रूप में लेबल कइल जा सके ला। जीआई टैग के इस्तेमाल कृषि, प्राकृतिक अउरी निर्मित सामान खाती होखेला।
कालानमक खातिर एह टैग में बतावल भौगोलिक क्षेत्र यूपी में 26° 42′ उत्तर से 27° 75′ उत्तर अक्षांश आ 81° 42′ से 83° 88′ पूर्वी देशांतर के बीच बा।
यूपी के 7 के 11 जिला खातिर कलानमक चावल के मंजूरी मिलल बा। ई 11 गो जिला गोरखपुर (देवरिया, गोरखपुर, महराजगंज, सिद्धार्थ नगर जिला), बस्ती (बस्ती, संत कबीर नगर, सिद्धार्थ नगर जिला), आ देवीपाटन (बहराइच, बलरामपुर, गोंडा, श्रावस्ती जिला) के डिवीजन में स्थित बाड़ें।
लोयाबाद
लोयाबाद भारत के झारखंड राज्य में एक ठो कसबा बाटे।
प्राचीन इतिहास
प्राचीन इतिहास पुरान जमाना के चीजन के बिबरन हवे, एकर सुरुआत लिखित इतिहास के बिलकुल सुरुआती समय से होला आ मध्यकाल ले मानल जाला। लिखित इतिहास से पहिले के इतिहास के पुराइतिहास कहल जाला आ आमतौर पर लिखित इतिहास के चार हिस्सा में बाँटल जाला जेह में सभसे पहिला आ पुरान समय के इतिहास के प्राचीन इतिहास कहल जाला; बाकी तीन गो कालखंड के मध्यकाल, आधुनिक इतिहास आ पोस्ट-माडर्न भा समकालीन इतिहास कहल जाला। प्राचीन इतिहास आ मध्यकाल के बीच के बटवारा अलगा-अलगा जगह पर अलग तरह के हो सके ला आ एह बारे में बिद्वान लोग में मतभेद भी हो सके ला।
लिखित इतिहास के सुरुआत 5,000 साल पहिले से मानल जाला, जबतक ले के सुमेरी सभ्यता के लोग के नोकदार लिखाई में लिखल चीज मिलल बाटे। यूनान के पहिला ओलंपियाड 776 ईसापूर्व से यूनान के लिखित इतिहास सुरू होला, लगभग एही समय रोम के स्थापना भी भइल 753 ईसापूर्व आ रोमन साम्राज्य के इतिहास सुरू मानल जाला।
पच्छिमी संभ्यता-संस्कृति में, प्राचीन इतिहास के अंत आ मध्यकाल के सुरुआत के कई समय अलग-अलग लोग द्वारा मानल गइल बा। कुछ लोग 476 AD में रोमन साम्राज्य के पतन (सभसे ढेर चलनसार) के, कुछ लोग 529 AD में प्लेटो के एकेडमी के बंद होखे के, कुछ लोग 565 AD में सम्राट जस्टिनियन प्रथम के निधन के, कुछ लोग इस्लाम के आगमन के आ कुछ लोग शार्लेमेन  के उठान के यूरोप में क्लासिकल भा प्राचीन इतिहास के दौर के अंत माने ला।
भारत में, प्राचीन इतिहास में मौर्य काल के बाद आ दिल्ली सल्तनत के उदै से पहिले मौजूद मध्यकाल के राज सभ के गिने ला,  आ चीन के इतिहास में प्राचीन इतिहास के काल क्विन बंस के शासन काल ले मानल जाला।
मधुपुर
मधुपुर भारत के झारखंड राज्य में एक ठो कसबा बाटे।
मुर्गा
मुर्गा (Rooster, Cockerel चाहे Cock) मुर्ग बंस के एक ठो चिरई हवे। जीव बिज्ञान के बर्गीकरण के हिसाब से एकर कई ठे प्रजाति आ उपप्रजाति पावल जाली स, हालाँकि, आमतौर पर मुर्गा बचन के परजोग देसी मुर्गा के नर खातिर कइल जाला। मादा के मुर्गी कहल जाला।
जंगली मुर्गा के एक ठो खास प्रजाति लाल जंगली मुर्गा के पालतू प्रजाति के देसी मुर्गा कहल जाला।
देउमाई, इलाम
देउमाई नगरपालिका नेपाल के कोशी प्रदेश के इलाम जिला में एगो नगरपालिका बाटे। पुरनका बिभाजन में इलाम जिला मेची अंचल आ पूरबी बिकास क्षेत्र के हिस्सा रहल, आ ई जगह नगरपालिका ना रहल बलुक गाँउ बिकास समिति रहल।
नया बिभाजन लागू होखे के बाद देउमाई के नगरपालिका के दर्जा दिहल गइल बा आ एक में पहिले के कई गो गाविस सभ के इलाका भी सामिल क लिहल गइल बा। पहिले के गाविस सभ में से चमैता, शांतिडांडा, सांगरुंबा आ सिद्धिथुम्का गाविस सभ के पूरा भा कुछ हिस्सा सामिल क के एह नया नगरपालिका के अस्थापना भइल।
उरुआ
उरुआ, उरुवा भा उल्लू एगो अकेल रहे वाला आ रात खा शिकार करे वाला चिरई हवे। बैज्ञानिक बरगीकरण के हिसाब से ई स्ट्रिगीफॉर्मेस कुल के सदस्य हवे जवना में लगभग 200 प्रजाति पावल जालीं। उरुआ आबादीदार दुनिया के लगभग हर भाग में पावल जालें। इनहन के ऊँच ऊपर उठल बड़हन साइज के कपार, दूरबीनी नजर आ दुतरफा आवाज संबेदन के क्षमता होले, पाँख के बनावट बिना आवाज उड़े में मददगार होले आ तेज नोकदार पंजा शिकार करे खाती सटीक बनावट वाला होखे लें। कुछ प्रजाति अपवाद भी बाड़ी जे दिनों में शिकार करे लीं।
उरुआ के शिकार मुख्य रूप से छोटहन मैमल, किरौना, छोट चिरई वगैरह होलीं हालाँकि, इनहन के कुछ प्रजाति मछरी के शिकार भी करे लीं। अंटार्कटिका आ कुछ अउरी बहुत सुदूर टापू सभ के छोड़ के ई बाकी पूरा दुनिया में पावल जालें।
उरुआ सभ के दूगो परिवार में बाँटल जाला: स्ट्रिगीडाई भा असली उरुआ सभ, आ टाईटोनिडाई परिवार के उरुआ सभ जिनहन के अंग्रेजी में बार्न-आउल कहल जाला।
इंडिया गेट
इंडिया गेट (पुरान नाँव: आल इण्डिया वार मेमोरियल; अर्थ:अखिल भारतीय जुद्ध स्मारक) भारत के राजधानी दिल्ली में एगो इमारत बाटे। ई इमारत बिना बिभाजित भारत के ओह 82000 सैनिकन के सम्मान में बनावल गइल जे पहिला बिस्व युद्ध में 1914-21 के बीच शहीद भइल।
आंद्रे अगासी
आंद्रे किर्क आगासी (जनम 29 अप्रैल 1970) अमेरिका के रिटायर हो चुकल टेनिस खेलाड़ी बाने। अगासी, अपना समय में बिस्व के नंबर एक टेनिस खेलाड़ी रह चुकल बाने।
भारत के संसद
भारत के संसद दू गो सदन: लोकसभा आ राज्यसभा, आ भारत के राष्ट्रपति से मिलके बनेला।
मैथन
मैथन भारत के झारखंड राज्य में एक ठो कसबा बाटे।
बहरीन
बहरीन एशिया के एक ठो देश बाटे।
बान्नीगढ़ी जयगढ़
बान्नीगढी जयगढ़ गाँवपालिका नेपाल के प्रदेश संख्या 7 के अछाम जिला के 6 गो गाँवपालिका में से एगो ह। ई गाँवपालिका में 6 गो वार्ड संख्या बा। 2011 के जनगणना के हिसाब से ई गाँवपालिका के कुल जनसंख्या 17359 बा आ कुल क्षेत्रफल 58.26 वर्ग किमी बा। एकर मुख्यालय बरदादेवी में स्थित बा।
नया संविधान के अंतर्गत 744 गो नया स्थानीय प्रशासनिक इकाई लागू भइला के बाद गाँज्रा, जनालीकोट, बरदादेवी, तिमिल्सेन, कालिका आ दर्ना गा.वि.स. मिलाके बान्नीगढी जयगढ़ गाँवपालिका बनल ह । इ गाँवपालिका के स्थापना 10 मार्च 2017 के भइल ह।
ब्रायलर मुर्गा
ब्रायलर मुर्गा या ब्रायलर चिकन एक तरह के मुर्गा हवे जे खास तौर पर ब्यापारिक तौर पर माँस खातिर बिकसित कइल गइल बा। वास्तव में ई देसी मुर्गा के एक ठो वेरायटी भा ब्रीड हवे, देसी मुर्गा खुद लाल जंगली मुर्गा आ मटियाहूँ जंगली मुर्गा के पालतू बना लिहल प्रजाति हवे।
ब्रायलर के टिपिकल रंग सफेद होला, आ पाँख के नीचे पियराहूँ रंग के चमड़ी होला।
मुर्गी फारम (पोल्ट्री) में पाँच से सात हप्ता के उमिर में ई काटे लायक तइयार हो जाला।
लक्ष्मीपुर पतारी गाँवपालिका
लक्ष्मीपुर पतारी गांवपालिका, नेपाल के सिराहा जिला में एगो गाँवपालिका बा। ई गांवपालिका में 6 गो वार्ड बा। इ गांवपालिका के कुल जनसंख्या 26,913 बा आ क्षेत्रफल 42.33 वर्गकिलोमिटर बाटे।
नेपाल में नेपालके नया 744 स्थानीय प्रशासनिक इकाई लागू भइला के बाद से सिराहा जिला के पहिले के महेशपुर पतारी, लक्ष्मीपुर पतारी, सितापुर प्रध, पिप्रा प्रध, पोखरभिंडा आ खरूकियाही गांव विकास समिति सभ के मिला के लक्ष्मीपुर पतारी गांवपालिका बनल ह। एकर केंद्र पहिले के महेशपुर पतारी गाविस के कार्यालय मे राखल गइल बा। इ गांवपालिका के उत्तर मे धनगढ़ीमाई नगरपालिका, लहान नगरपालिका, दक्खिन मे बरियारपट्टी गांवपालिका पुरब मे सखुवानान्कारकट्टी गांवपालिका आ पश्चिम मे सुखीपुर नगरपालिका बाटे।
भूगोल
लक्ष्मीपुर पतारी गांवपालिका नेपाल के सिराहा जिला के हिस्सा हवे आ ई नेपाल में दक्खिनी-पूरबी हिस्सा में पड़े ला। ई इलाका नेपाल के तराई वाला इलाका हवे, मने कि पहाड़ प्रदेश के दक्खिन में समथर जमीन वाला इलाका हऽ। इहाँ के जलवायु के निचला उष्णकटिबंधी जलवायु में रखल गइल बा हालाँकि, कोपेन के जलवायु बर्गीकरण के हिसाब से ई इलाका Cwb कटेगरी में रखल जाला।
प्रशासन
नेपाल के बाकी गाँवपालिका सभ नियर, लक्ष्मीपुर पतारी में भी स्थानीय प्रशासन के ब्यवस्था बा। इहवों, गाँवपालिका के एक ठो कार्यालय बा आ गाँवपालिका के स्थानीय प्रशासन गांव कार्यपालिका द्वारा चलावल जाला जेकर अध्यक्ष आ उपाध्यक्ष चुनल जाला लोग।
गाँवपालिका में आवे वाला गाँव सभ, जिनहन के पाहिले गाँउ बिकास समीति (गाविस) कहल जाय, के कुल संख्या आ नाँव नीचे दिहल गइल बा:
जनसांख्यिकी
लक्ष्मीपुर पतारी के कुल जनसंख्या, 2011 के जनगणना के अनुसार 28,073 रहल जेह में कुल मरदाना लोग के संख्या 13,543 आ औरत लोग के संख्या 14,530। गाँवपालिका के जनसंख्या घनत्व 663.2 (ब्यक्ति प्रति बर्गकिलोमीटर) रहल।
स्टेफी ग्राफ
स्टेफनी मारिया ग्राफ (Steffi Graf) (जनम 14 जून 1969) एक ठो रिटायर हो चुकल टेनिस खेलाड़ी बाड़ी। अपना समय में ई दुनिया के नम्बर एक खेलाड़ी रह चुकल बाड़ी।
यारलुंग त्सांग पो
यारलुंग त्सांग पो नदी चीन देस के तिब्बत क्षेत्र में बहे वाली नदी हवे जे मानसरोवर झील के लग्गे आंग्सी ग्लेशियर से निकले ले आ दक्खिनी तिब्बत में पच्छिम से पूरुब ओर के बहत आगे जा के अपना दहिने मुड़े ले आ हिमालय के पार करे ले जहाँ ई यारलुंग त्सां पो गॉर्ज बनावे ले। ई नदी इहाँ से आगे जा के अरुणाचल प्रदेश में दिहांग भा सियांग कहाले आ आसाम में ब्रह्मपुत्र के नाँव से जानल जाले। कहे के मतलब कि ब्रह्मपुत्र नदी के ऊपरी हिस्सा के यारलुंग त्सांग पो के नाँव से जानल जाला, अलग से ई कौनों दूसर नदी ना हवे।
मालकेरा
मालकेरा भारत के झारखंड राज्य में एक ठो कसबा बाटे।
छपरा
गोरखपुर-गुवाहाटी रेलमार्ग पे छपरा रेलवे स्टेशन एगो महत्वपूर्ण जंक्शन हऽ जहवां से गोपालगंज आ बलिया खातिर रेललाइन जाला।
लोकेशन
25 डिग्री 50 मिनट उत्तर अक्षांश तथा 84 डिग्री 45 मिनट पूरूबी देशान्तर। ई घाघरा नदी के उत्तरी घाट प बसल बा। इहाँ से कुछे दूर गइला प गंडक के गंगा के साथे विलय हो जाला, जवना के गंगा-गंडक के संगम कहल जाला। पुरनिया लोग बतावेला की पाहिले सोनपुर मेला संगम के भीरी लागत रहे लेकिन अब संगम दूर घूसुक गइल बा।
इतिहास
18वीं शताब्दी में डच, फ़्रांसीसी, पुर्तग़ाली और अंग्रेजन के द्वारा इहाँ शोरा-परिष्करण इकाइअन के सूरू भइला के बाद गंगा नदी के किनारे छपरा बाज़ार के रूप में पनपल। 1864 में इहाँ नगरपालिका के गठन भइल रहे।
जनसंख्या
2011 की जनगणना के अनुसार छपरा सहर के कुल आबादी 3,248,701 बा।
उद्योग और व्यापार
शोरा और अलसी तेल प्रसंस्करण इहाँ के प्रमुख उद्योग बा।
शिक्षण संस्थान
एह सहर में कईएक गो पार्क, जयप्रकाश विश्वविद्यालय, बिहार विश्वविद्यालय से मान्यता प्राप्त महाविद्यालय अऊरी कामेश्वर सिंह दरभंगा संस्कृत विश्वविद्यालय से संबद्ध एगो  महाविद्यालय बा।
सोनपुर मेला
इहाँ शिव और विष्णु के मंदिर एके साथे बा। कार्तिक पूर्णिमा के दिने सोनपुर के बिख्यात मेला लागेला अऊरी महिनन चलेला। मौर्य कुल के राजा लोगीन इहें से हाथी, घोड़ा, ऊटन के खरीदत रहले, एह से एकर प्राचीनता के पता चलेला। आजु-काल्ह एह मेला में गेरुअन के बिक्री में कमी आइल बा। एकर मुख्या वजह केरल से आवे वाली हाथियन के बेचे प कचहरी के रोक लगवल कहल जात बा। अबहियो महिना भ खातिर ई मेला बरिआर जमघट बन जाला। सोनपुरे में रेलवे अस्टेसन भइला के चलते इहाँ चहूपल आसन बा। ई मेला जगजीवन पूल के नियरे लागेला। जाड़ के दिन में गंडक के पानी हाड़ कपावेलायक पाला हो जाला। मेला में हर तरह के पालतू जानवर बेचल जालें। छपरा में कईकगो अस्कूल-कवलेज बा अऊर पढाई के प्रसार हो रहल बा। जिला में चीनी के कईकगो कारखाना बा।
मुर्गा (खाना)
मुर्गा या चिकन एक ठो प्रचलित मांसाहार हवे। देसी भा ब्रायलर मुर्गा सभ के मीट (माँस) के बिबिध तरीका से पकावल आ खाइल जाला। वर्तमान समय में ई दुनिया के सभसे प्रचलित पोल्ट्री उत्पाद बाटे।
सभ्यता
सभ्यता कौनों क्षेत्र में सांस्कृतिक-सामाजिक-राजनीतिक रूप से जटिल ब्यवस्था से बनल रूप हवे। एकरा के अइसन जटिल समाज के रूप में परिभाषित कइल जाला जहाँ शहरी बिकास, सांस्कृतिक उच्चवर्ग आ एकरे द्वारा लागू कइल गइल सामाजिक बर्ग बिभाजन, संचार-संबाद के बेहतर माध्यम (चीन्हा द्वारा, जइसे कि लिखाई में लिखल चीज वगैरह), आ प्राकृतिक पर्यावरण पर मनुष्य के जोर के साफ-साफ परभाव देखाई पड़त होखे।
नरहा गाँवपालिका
नेपाल में नेपालके नया 744 स्थानीय प्रशासनिक इकाई लागू भइला के बाद से सिराहा जिला के पहिले के देवीपुर, चन्द्रअयोध्यापुर, बर्चबा आ नरहा बलकबा गांव विकास समिति सभ के मिला के  नरहा गांवपालिका बनल ह। ई गांवपालिका में 5 गो वार्ड बा। इ गांवपालिका के कूल जनसंख्या 19,369 बा आ क्षेत्रफल29.28 वर्गकिलोमिटर बाटे । एकर केंद्र पहिले के नरहा बलकाबा' गाविस के कार्यालय मे राखल गइल बा। इ गांवपालिका के उत्तर मे गोलबजार नगरपालिका  दक्खिन मे विष्णुपुर गांवपालिका पुरब मे  गोलबजार नगरपालिका आ पश्चिम मे  मिर्चैया नगरपालिका, कल्याणपुर नगरपालिका बाटे!
जीआई टैग
ज्याॅग्रफिकल इंडिकेशन टैग भा जीआई (GI) टैग एगो नाँव भा चीन्हा होला जे चीजन पर ई बतावे खातिर इस्तेमाल कइल जाला कि ऊ सामान कौनों खास लोकेशन (शहर, राज्य भा देस) से संबंधित बा आ अपना भूगोलीय लोकेशन के कारन खास बाटे। ई एहू बात के चीन्हा होला कि ओह चीज के उत्पादन में ओह लोकेशन के परंपरागत तरीका के इस्तेमाल भइल बा, या फिर अपने लोकेशन के कारन ओकर जवन भी खासियत बा ऊ पूरा तरीका से (बेचल जा रहल आइटम पैकेट वगैरह में) मौजूद बाटे।
सहज भाषा में ई अइसन चीन्हा हवे जे बतावे ला कि चीज के क्वालिटी, रेपुटेशन या अइसने कौनों लच्छन ओकरे कवनों खास भूगोलीय जगह के होखले के कारण बा।
पर्यावरण
पर्यावरण (environment) कौनो जीवधारी के चारों ओर पावल जाये वाली सगरी जैविक आ अजैविक चीजन क एकट्ठा रूप हउवे जेवना से ओ जीवधारी के जीवन परभावित होला।
पर्यावरण में सगरी प्राकृतिक आ मनुष्य क बनवाल चीज भी आ जाला; सगरी जिंदा जीव-जंतु से लेके बेजान चीज ले, सभ कुछ आ जाला। एही से पर्यावरण में दू तरह क चीज गिनावल जाला: "जैविक संघटक" - सगरी जिंदा जीव-जंतु, पेड़-पौधा, बैक्टीरिया आ कीड़ा-मकोड़ा सभ; आ "अजैविक संघटक" - सगरी बेजान भौतिक आ रासायनिक चीज, जइसे पहाड़, मैदान, माटी, हवा, पानी वगैरह।
प्राकृतिक पर्यावरण क मतलब होला अइसन कुल चीज जेवन प्रकृति में अपने आप मिलेलीं आ मनुष्य द्वारा ना बनावल हईं। एगो अउरी अर्थ में ओइसन सारा जगहन की पर्यावरण के प्राकृतिक पर्यावरण कहल जाला जहाँ मनुष्य क बहुत कम हस्तछेप भइल होखे। प्राकृतिक पर्यावरण की अंग की रूप में कौनो जगह क जमीनी रचना, जलवायु, नदी, झील, प्राकृतिक बनस्पति, जीव-जंतु आ इन्हन से जुडल सभ तरह क क्रिया के अध्ययन होला। प्राकृतिक पर्यावरण की बिपरीत बनावटी पर्यावरण एगो अइसन पर्यावरण होला जेवना क रचना आदमी अपनी हिसाब से करेला। बनावटी पर्यावरण में उहे क्रिया-प्रक्रिया होले जेवन प्राकृतिक पर्यावरण में होले लेकिन ई आदमी द्वारा बहुत ढेर नियन्त्रित आ परभावित होले।
पर्यावरण अवनयन क मतलब होला पर्यावरण की गुणवत्ता में कमी। एही क एगो प्रकार हवे प्रदूषण जेवना में प्राकृतिक पर्यावरण में कौनो अइसन चीज क प्रवेश मनुष्य की काम द्वारा होला जेवना से प्राकृतिक पर्यावरण क ब्यवस्था गड़बड़ा जाला आ एकरी गुणवत्ता में कमी होला। हवा, पानी अउरी माटी में मनुष्य द्वारा फईलावल गंदगी से होखे वाला प्रदूषण अइसने एगो घटना बा।
पर्यावरण क पढ़ाई करे वाला बिज्ञान के पर्यावरण बिज्ञान कहल जाला। एकरी आलावा भूगोल में एकर जनरल अध्ययन भी होला आ पर्यावरण भूगोल नाँव के शाखा में भी होला।
इकोलॉजी
इकोलॉजी में जीव सभ आ उनहन के पर्यावरण के बीच क्रिया-प्रतिक्रिया क अध्ययन आ बैज्ञानिक बिस्लेषण कइल जाला। ए बिज्ञान के पर्यावरणीय-जीव बिग्यान भी कहल जाला। मुख्य रूप से इ बिग्यान कौनो आस्थान की पर्यावरण के एगो सिस्टम मान के ओकर अध्ययन करे ला।
सिस्टम चाहे तंत्र क मतलब होला अइसन इकाई जेवना क सगरी हिस्सा एक-दुसरा से जुडल होखे आ आपस में क्रिया-प्रतिक्रिया करत होखे आ एही वजह से ऊ सिस्टम कई टुकड़न से मिल के बनला की बावजूद एगो सिंगल इकाई की रूप में ब्यवहार करत होखे।
ए नजरिया से देखल जाय त हमनी की पृथ्वी क पर्यावरणो एगो बहुत बड़हन सिस्टम के रूप में काम करेला। पर्यावरण क रचना कई चीज से मिल के भइल बा जिनहन के एकर अंग (पार्ट भा एलिमेंट) कहल जा सकेला आ तबो पर ई अलग-अलग अंग कौनों न कौनो क्रिया-प्रक्रिया द्वारा एक दुसरा से जुड़ के पुरा पर्यावरण के एगो सिंगल ज़िंदा इकाई की रूप में काम करे लायक बनावेला। एही से पर्यावरण के एगो पारिस्थितिक तंत्र कहल जाला। एकरे बाद दुसरा स्तर पर दुनिया के अलग-अलग इलाका में अलग-अलग किसिम के पर्यावरण दसा के कारण अलग तरह के बायोम पावल जालें। या फिर अउरी छोट स्तर पर भी पृथ्वी के कौनों हिस्सा के इकोसिस्टम मान के ओकर अध्ययन आ बिस्लेषण कइल जा सके ला।
इकोसिस्टम की रूप में पर्यावरण के मान लिहला पर एकरी अध्ययन में कई तरह क सुबिधा हो जाला। सबसे बड़ बात ई कि तब ई मान लिहल जाला की पर्यावरण की कौनो छोट से छोट अंग में कौनो बदलाव होई त ओकर परभाव पूरा पर्यावरण पर पड़ी। ए तरह से पर्यावरण में होखे वाला बदलाव क अध्ययन करे में बहुत सुबिधा हो जाला।
प्राकृतिक पर्यावरण
वास्तव में पूर्ण रूप से प्राकृतिक पर्यावरण पृथ्वी पर साइदे कहीं मिले, आ कौनों भी जगह के प्राकृतिकता 100% प्राकृतिक से 0% प्राकृतिक के बीच कहीं होला। वास्तव में प्राकृतिक पर्यावरण के चीजन के एह तरीका से देखल जा सके ला कि इनहन के प्राकृतिकता मनुष्य के कामकाज के परभाव से केतना सुरक्षित बा। कुछ लोग के कहनाम इहो बा कि जब मनुष्य के काम से पूरा पृथ्वी के जलवायु सिस्टम आ हवा के बनावट में बदलाव हो रहल बा, पृथ्वी के कौनों हिस्सा आज अइसन नइखे बचल जवना के सही अरथ में प्राकृतिक कहल जा सके।
एक ठो दूसर संर्दभ में, प्राकृतिक पर्यावरण शब्द के प्रयोग जीवजंतु के आवास (हैबिटाट) खातिर भी होला। उदाहरण खातिर, जब ई कहल जाय कि जिराफ सभ के प्राकृतिक पर्यावरण सवाना घास के मैदान हवे।
पृथ्वी बिज्ञान आ भौतिक भूगोल जइसन बिसय जे मुख्य रूप से एह तरह के पर्यावरण के अध्ययन करे लें, प्राकृतिक पर्यावरण के चार हिस्सा में बाँटे लें: थलमंडल, वायुमंडल, जलमंडल आ जीमंडल। कुछ बिद्वान लोग हिममंडल (क्रायोस्फीयर, बर्फ वाला हिस्सा) आ मृदामंडल (पेडोस्फीयर, माटी वाला हिस्सा) के अलग से गिने लें आ पृथ्वी के छह गो मंडल में बाँटे लें।
आदमी आ पर्यावरण
इतिहास देखल जाय त ई पता चलि की मानव क आपनी पर्यावरण की संघे कई तरह का संबंध रहि चुकल बा। पहिले मनुष्य अउरी जीव जंतु की तरे हर तरह से पर्यावरण पर निर्भर रहे आ पर्यावरण की क्रिया से मनुष्य क जीवन नियंत्रित होखे। आज मानव समाज पर्यावरण में बहुत भारी बदलाव क सकत बा आ क इले बा।आज मानव समाज की लगे एतना घातक परमाणु बम आ हाइड्रोजन बम बा कि ऊ पुरा पृथ्वी क (मने सगरी पर्यावरण क) बिनास करे में सक्षम बा। ई पूरा बिकास कइसे भइल एकर अध्ययन बहुत रोचक आ ज्ञान देवे वाला विषय हो सकेला।
भूगोल की हिसाब से देखल जाय त अलग-अलग जगह पर मानव समाज का ओकरी पर्यावरण की संघे अलग तरह क संबंध मिली। मनुष्य आ पर्यावरण की बिचा में होखे वाला क्रिया-प्रतिक्रिया आ ओकर परभाव कइसे एक जगह से दूसरी जगह बदलत जाला एकर अध्ययन भूगोल में कइल जाला।
पर्यावरण बिज्ञान
पर्यावरण बिज्ञान, चाहे पर्यावरणी बिज्ञान, एगो नया जमाना क बिज्ञान हवे जेवना में पर्यावरण कइसे काम करे ला, मनुष्य आ पर्यावरण के संबंध का बा, आ पर्यावरण के मनुष्य कइसे नुकसान पहुँचावत बा आ एकर कइसे मैनेजमेंट कइल जा सकेला, एही कुल क अध्ययन कइल जाला।
पर्यावरणीय मुद्दा आ समस्या
पर्यावरणी मुद्दा या पर्यावरणी समस्या, पर्यावरण पर मनुष्य के नोकसानदेह परभाव हवे। बहुत लंबा समय से ई चिंता के बिसय रहल बाड़ें, बाकी अभिन ले इनहन के सुलझाव पूरा तरीका से ना हो पवले बा।
एकर पूरक बिचार हवे पर्यावरण संरक्षण, मने कि पर्यावरण के सुरक्षा, में अइसन काम के शामिल कइल जाला जे ब्याक्तिगत, संस्थागत भा सरकारी या अंतरराष्ट्रीय स्तर पर प्राकृतिक पर्यावरण के दसा के मनुष्य के परभाव से सुरक्षा देवे खाती कइल जा रहल बाने; चाहे पर्यावरण के लाभ खातिर भा मनुष्य के फायदा खाती। पर्यावरणवाद, एक तरह के सामाजिक आ पर्यावरणी आंदोलन हवे जवना के तहत पर्यावरणी मुद्दा सभ के साथ निपटे बदे जागरुकता, शिक्षा आ सामाजिक सक्रियता बढ़ावे खातिर काम कइल जाला।
प्रदूषण
प्रदूषण जब कौनो तरह के हानिकारक तत्व प्रकृति में पावल जाये वाला हवा, पानी चाहे माटी जैसन उपयोगी चीजन में मिल के ओके गंदा कर देला आ ओके आदमी के उपयोग लायक ना रहे देला त एही के प्रदूषण कहल जाला। एकर सीधा बुरा असर आदमी आ सगरी जीव-जंतु पेड़-पौधा पर पड़ेला। जवन नुक्सानदेह पदार्थ की मिलला से प्रदूषण होला, माने कि जवन पदार्थ प्रदूषण के कारण होला, ओके प्रदूषक कहल जाला।
प्रदूषण के एइसन घटना अपने-आप प्राकृतिक रूप से भी हो सकेला आ एह में आदमी के भी हाथ हो सकेला। आदमी द्वारा होखे वाला प्रदूषण में जबसे आदमी बिज्ञान आ तकनीक में आगे बढल बा तबे से ढेर इजाफा भइल बा। एक परकार से आदमी खुदे अपनी पर्यावरण में नुकसानदेह पदार्थन के पहुँचा के प्रदूषण फइला रहल बा जेवना से पर्यावरण आ प्रकृति में नुकसानदेह परिवर्तन देखेके मिलत बा।
नदी की पानी में शहरी नाला अउरी फैक्टरी के जहरीला पानी मिलले से नदी के पानी पिए लायेक ना रहि जाला। अगर एइसन जहरीला पदार्थन के बहुत अधिक मात्रा पानी में मिल जाला त ऊ पानी नहाये लायक भी ना रहि जाला आ ओ में रहे वाला जीव-जंतु भी मरे लागेलन आ ऊ पानी गाय-गोरू के भी पिए लायक ना बचेला। नदी, ताल, तलही आ झील में ए तरह क प्रदूषण जल प्रदूषण कहल जाला।
जलवायु बदलाव
जलवायु बदलाव भा जलवायु परिवर्तन (Climate change), पृथ्वी के जलवायु में लंबा समय के दौरान होखे वाला बदलाव हवे। खासतौर पर वर्तमान समय में मनुष्य के क्रियाकलाप से भूमंडलीय तापन के कारन जलवायु में होखे वाला परिवर्तन एगो प्रमुख चर्चा के बिसय बाटे आ कुछ लोग के हिसाब से निकट भबिस्य में पृथ्वी आ मानवता खातिर एगो खतरा बाटे।
पर्यावरण दर्शन
पर्यावरण दर्शन दर्शनशास्त्र के शाखा हवे जे एह बात पर विचार करे ले की आदमी क अपनी पर्यावरण की बारे में का सोच आ बिचार बा, लोग आपनी पर्यावरण की बारे में कइसे सोचेला। पर्यावरण दर्शन ए बारे में चिंतन करे ला कि पर्यावरण के मनुष्य की संदर्भ में कइसे देखल जात बा आ मनुष्य अपना के पर्यावरण की संदर्भ में कइसे देखत बा।
आसन भाषा में कहल जाय त ई ए बात क अध्ययन करे ला की हमनी क अपनी पर्यावरण की बारे में का सोचत बाड़ीं आ हमहन क अपनी पर्यावरण की बारे में जेवन सोच बा ऊ केतना ठीक बा आ केतना गलत बा। पर्यावरण दर्शन क कुछ मुख्य सवाल नीचे दिहल गइल चीजन से संबधित बा:
नीति
पर्यावरण नीति या पालिसी पर्यावरण की सुरक्षा आ एके प्रभावित करे वाला चीजन की बारे में योजना बनावे खातिर आधार देला। पर्यावरण नीति कौनों भी संस्था (जेह में कौनों राष्ट्र के सरकार से ले के कौनों प्राइवेट कंपनी ले सामिल बा) के द्वारा घोषित, ओह संस्था के पर्यावरण के बारे में सोच, बिचार, उद्देश्य वगैरह के जाहिर करे वाला चीज हवे आ ई एह बात के वक्तव्य भा साफ-साफ कथन होला कि संस्था के पर्यावरणी मुद्दा सभ पर का पोजीशन बा आ पर्यावरण के मामिला में ऊ कवना किसिम के नैतिक भाव रखत बा, साथे-साथ पर्यावरण के सुरक्षा खातिर बनावल कानून आ रेगुलेशन सभ के ऊ संस्था कवना तरीका से पालन करी आ एकरे खातिर केतना तत्पर बाटे।
कानून
पर्यावरण कानून में ऊ सगरी अंतर्राष्ट्रीय संधि, समझौता आ कौनों देस में बनावल कानून आ जालें जेवन पर्यावरण की रक्षा खातिर बनावल गइल होखें। एकर मेन मकसद होला आदमी की क्रियाकलाप से प्राकृतिक पर्यावरण के होखे वाला नोकसान के रोकल आ पर्यावरण क टिकाऊपन बचावल।
पर्यावरणवाद
पर्यावरणवाद एक तरह के दर्शन, बिचारधारा आ सामाजिक आंदोलन ह जे पर्यावरण के सुरक्षा खातिर आ एकर मूल रूप बचावे खातिर बा। ई एक तरह के सामाजिक आ पर्यावरणी आंदोलन हवे जवना के तहत पर्यावरणी मुद्दा सभ के साथ निपटे बदे जागरुकता, शिक्षा आ सामाजिक सक्रियता बढ़ावे खातिर काम कइल जाला।
पर्यावरण दिवस
यूनाइटेड नेशंस के द्वारा घोषित बिस्व पर्यावरण दिवस हर साल 5 जून के मनावल जाला। ई यूनाइटेड नेशंस के द्वारा दुनिया भर में हमनी के प्राकृतिक पर्यावरण के रक्षा सुरक्षा खातिर जागरूकता ले आवे खातिर मनावल जाला। पहिली बेर ई 1974 में मनावल गइल आ आज 143 से ज्यादा देसन में हर साल मनावल जा रहल बाटे। हर साल एकरा खातिर एक ठो थीम चुनल जाले। दुनिया भर के सरकारी, गैर-सरकारी संस्थान आ इस्कूल कॉलेज में ई दिवस मनावल जाला।
मोहम्मद लालबाबु राउत
मोहम्मद लालबाबु राउत गद्दी (लालबाबु राउतके नामसे चिनेवाला / पहचाने वाला) नेपाल के प्रदेश संख्या2 के पहिल मुख्यमन्त्री हवे । नेपाल के सात संघीय प्रदेश सभ के  बीच नेपाल के प्रदेश संख्या 2 से  संघीय समाजवादी फोरम, नेपाल पार्टी के संसदीय दलके नेता  रहल राउत नेपाल मे मुख्यमन्त्री बनेवाला पहिल आ अभी तक के एक मात्र मुस्लिम नेता ह ।
पर्सा जिला के जगरनाथपुर गाँव निवासी राउत 35 बरिस पहिले मैट्रिक पास कइने रहे । पर्सा जिला-2 (क) से 2017 मे प्रदेशसभा चुनावमे निर्वाचित भेल रहे । यी स पहिले राउत संविधानसभा सदस्यके रूपमे भी काज कइने रहे।
15 फरवरी 2018 मे नेपाल के प्रदेश संख्या 2 के राज्यपाल रत्नेश्वर लाल कायस्थ द्वारा राज्यपाल के कार्यालय जनकपुरमे राउत पद एवं गोपनीयताके शपथ लेने रहे ।
ब्रायलर इंडस्ट्री
ब्रायलर इंडस्ट्री एक तरह के उद्योग हवे जेह में मुर्गा सभ के पोसे आ माँस खातिर तइयार करे के काम होला।
पूजा गौर
पूजा गौर एगो टेलीविजन अभिनेत्री बा। इहांके जन्म अहमदाबाद, गुजरात मा भइल।
करियर
इहांके धारावाहिक कितनी मोहब्बत है से आपन टीवी करियर की शुरुआत करले बानी। इहांके पहिला मुख्य भूमिका धारावाहिक मन की आवाज-प्रतिज्ञा से मिली।
बासमती
बासमती महकउवा चाउर के एगो किसिम हवे, छरहर अ लमछर दाना वाला ई चाउर भारतीय उपमहादीप के खास चाउर मानल जाला। साल 2014 ले, पूरा दुनिया में एकरे निर्यात (एक्सपोर्ट) में भारत के हिस्सा 59 भारत के रहल आ बकिया पाकिस्तान के रहल। हालाँकि, औरियो कई गो देस सभ में ई उपजावल जाला आ देस के भीतर इस्तेमाल कइल जाला।
एह चाउर के पेटेंट आ जीआई टैग भारत के लगे बा। एकरे अलावा भारतीय राज्य बिहार में नकली बासमती बनावे के खबर भी अखबारन में रहल, रिपोट के मोताबिक आम किसिम के चाउर में फ्लेवर वाला पावडर मिला के ओकरे के कतरनी बासमती कहि के बेचल जाला।
मेघाहाटुबुरु
मेघाहाटुबुरु भारत के झारखंड राज्य में एक ठो कसबा बाटे।
संसद भवन
संसद भवन भारत के राजधानी दिल्ली में भारत के संसद के बिल्डिंग बाटे।
20 जुलाई
निधन
-20 जुलाई 1965- स्वतंत्रता संग्राम के महान क्रांतिकारी बटुकेश्वर दत्त जी की पुण्यतिथि
पूर्णिया जिला
पूर्णिया जिला बिहार के 38 गो जिला में से एगो ह। ई पूर्णिया प्रमंडल के एगो जिला ह आ ई का मुख्यालय भी।
अंग्रेजी खातिर आइपीए
Throughout Wikipedia, the pronunciation of words is indicated by means of the International Phonetic Alphabet (IPA). The following tables list the IPA symbols used for English words and pronunciations. Please note that several of these symbols are used in ways that are specific to Wikipedia and differ from those used by dictionaries.
If the IPA symbols are not displayed properly by your browser, see the links below.
Key
If the words illustrating two symbols sound the same to you (say, if you pronounce cot and caught the same, or do and dew, or marry and merry), you can ignore the difference between those symbols. Footnotes explain some of these mergers. (See also Dialect variation below.)
For a table listing all spellings of these sounds, see. For help converting spelling to pronunciation, see.
Dialect variation
This key represents diaphonemes, abstractions of speech sounds that accommodate General American (GenAm), Received Pronunciation (RP), Canadian English, South African, Australian, and New Zealand pronunciations. Therefore, not all of the distinctions shown here are relevant to a particular dialect:
On the other hand, there are some distinctions which you might make but which this key does not encode, as they are seldom reflected in the dictionaries used as sources for Wikipedia articles:
Other words may have different vowels depending on the speaker.
The pronunciation of the vowel in Scotland, Wales and northern England has always been closer to, even amongst educated speakers. BBC English is moving away from the older RP towards the more open vowel, and the Oxford English Dictionary transcribes the lad, bad, cat, trap vowel as  in its updated entries.
For more extensive information on dialect variations, you may wish to see the IPA chart for English dialects.
Other transcriptions
If you feel it is necessary to add a pronunciation respelling using another convention, then please use the conventions of Wikipedia's pronunciation respelling key.
मुर्गा (बहुअर्थी)
मुर्गा शब्द के नीचे दिहल कई अरथ हो सके ला:
ग्रैंड कैनियन
ग्रैंड कैनियन अमेरिका के एरिजोना में कोलोरोडो नदी द्वारा बनावल एगो बिसाल आकार के कैनियन (गहिरी घाटी) हवे। एह कैनियन के लंबाई 277 mi बा, चौड़ाई 18 mi तक ले बा आ ई गहिराई के मामिला में लगभग एक मील (6093 ft) तक बाटे।
लोरियाल
लोरियाल (L'Oréal) एक ठो फ्रांसीसी कंपनी बा जे सिंगार के सामान बनावे ले।
मिहीजाम
मिहीजाम भारत के झारखंड राज्य में एक ठो कसबा बाटे।
बेल्जियम
बेल्जियम यूरोप क एगो देस हवे।
कटिहार जिला
कटिहार जिला बिहार के 38 गो जिला में से एगो ह। ई पूर्णिया प्रमंडल के एगो जिला ह।
मेल्लेख
मेल्लेख गाँवपालिका नेपाल के प्रदेश संख्या 7 के अछाम जिला के 6 गो गाँवपालिका में से एगो ह। ई गाँवपालिका में 8 गो वार्ड संख्या बा। 2011 के जनगणना के हिसाब से ई गाँवपालिका के कुल जनसंख्या 24670 बा आ कुल क्षेत्रफल 134.78 वर्ग किमी बा। एकर मुख्यालय विन्धवासिनी में स्थित बा।
दुबराज
दुबराज भा दूबराज, महकउवा चाउर के एगो किसिम हवे। ई धान मुख्य रूप से छत्तीसगढ़ आ आसपास के इलाका में उपजावल जाला। हाल के समय में किसान एह चावल के उपजावे में कम रूचि ले रहल बाड़ें आ एकरे आ एकरे नियर अउरी कई गो चावल सभ के संरक्षण खाती कोसिस कइल जा रहल बा।
मकान
मकान अइसन भौतिक बनावट भा बिल्डिंग हवे जेकर इस्तेमाल निवास करे खाती घर के रूप में कइल जाय। ई छोट-छोट मोट झोपड़ी आ अबर चीजन से बनल टेम्परेरी चीज भी हो सके ला आ बिसाल बिल्डिंग के रूप में स्थाई भी हो सके ला।
अवेंजर्स: इनफिनिटी वार
फिलिम के घोषणा 2014 में अवेंजर्स: इनफिनिटी वार – पार्ट 1 के नाँव से भइल रहे। रूसो भाई लोग अप्रैल 2015 में एकरा के डाइरेक्ट करे आइल आ मई 2015 में मार्कस आ मैकफीली के स्क्रिप्ट लेखक के रूप में साइन कइल गइल। जुलाई 2016 में एकर टाइटिल छोट क दिहल गइल आ अवेंजर्स: इनफिनिटी वार रखल गइल। फिल्मांकन के सुरुआत जनवरी 2017 से भइल आ जुलाई 2017 ले चलल, साथे में एकरे सीक्वल के भी शूटिंग भइल जेकर अभिन ले नाँव नइखे घोषित कइल गइल। फिलिम के अतिरिक्त शूटिंग स्कॉटलैंड, इंग्लैंड, डाउनटाउन अटलांटा आ न्यूयार्क में भइल बा।
अवेंजर्स: इनफिनिटी वार अमेरिका में 4 मई 2018 के आइमैक्स में रिलीज होखे खातिर लाइन में लगावल गइल बा। एकर सीक्वल जेकर अभी नाँव नइखे मालुम 3 मई 2019 के रिलीज होखे खातिर शेड्यूल कइल गइल बा।
खैरा गिद्ध
खैरा गिद्ध (The Griffon vulture; Gyps fulvus) पुरानी दुनिया के गिद्ध सभ के एगो प्रजाति हवे। बैज्ञानिक बर्गीकरण के हिसाब से ई एसीपित्रीडाई (Accipitridae) परिवार में आवे ला आ शिकारी चिरई हवे। एकरा के यूरेशियाई ग्रिफन के नाँव से भी जानल जाला। एकरा के रूपेल्स वल्चर (Rüppell's vulture) (Gyps rueppellii) से अलग बूझल जाए के चाहीं आ ई परिवार आ प्रजाति के क्रम में सफ़ेद पीठ वाला गिद्ध (Gyps africanus) से बहुत नजदीकी से जुड़ल बाटे।
अमृता प्रीतम
अमृता प्रीतम (ਅੰਮ੍ਰਿਤਾ ਪ੍ਰੀਤਮ; 31 अगस्त 1919 – 31 अक्टूबर 2005) एगो भारतीय लेखिक रहली। हिंदी आ पंजाबी भाषा के साहित्य में इनके योगदान प्रमुख रहल। प्रीतम के पहिली प्रमुख पंजाबी लेखिका के रूप में देखल जाला आ बीसवीं सदी के पंजाबी भाषा के लेखक लोग में इनके सभसे महत्व के लेखक लोग में गिनल जाला। इनके लेखन के मुख्य बिधा उपन्यास, कहानी, कबिता आ संस्मरण रहल।
इनके उपन्यास पिंजर पर फिलिम भी बन चुकल बाटे।
वाराणसी जिला
वाराणसी जिला उत्तर प्रदेश क एगो प्रशासनिक जिला हवे हवे जेवना क जिला मुख्यालय वाराणसी शहर हवे। ई एगो बहुत पुरान जिला हवे जेवना में पहिले गाजीपुर जिला क भूभाग आवे आ हाले में एही में से काट के चंदौली जिला बनल हवे।
जलालगढ़ के किला
जलालगढ़ के किला कम से कम तीन सौ बरिस पुरान आ लगभग गिर चुकल किला बा जे बिहार के पूर्णिया जिला में पूर्णिया शहर से करीब बीस किलोमीटर के दूरी पर उत्तर ओर बाटे। ई पुरनिया के नबाब सैफ खान बाढ़ा दुआरा 1722 में बनावावल गइल रहे।
मुसाबनी
मुसाबनी भारत के झारखंड राज्य में एक ठो कसबा बाटे।
कोसल
कोसल कोशल राज्य प्राचीन काल में भारत की उत्तरी भाग में एगो राज्य रहे जेवना क बिस्तार लगभग-लगभग ओही इलाका पर रहे जहाँ आज उत्तर प्रदेश प्रदेश बाटे। वर्तमान उत्तर प्रदेश से सटल बिहार क कुछ हिस्सा भी एही राज्य में रहे जइसे कि आज जवन इलाका छपरा आ सिवान की आस पास बा। तराई वाला इलाका में नेपाल का भी कुछ हिस्सा एही राज्य में रहे। एकर उद्भव बाद की वैदिक काल में एगो छोट राज्य की रूप में भइल रहे। गौतम बुद्ध की समय में कोसल क राजा प्रसेनजित रहलें। बौद्ध ग्रन्थ अंगुत्तर निकाय की हिसाब से ओ समय ई भारत की सोलह महाजनपद में से एगो रहे। काशी आ मगध दूनो से ए राज्य क संबंध अच्छा रहे। बाद में प्रसेनजित की मरला कि बाद ई राज्य धीरे धीरे कमजोर होत गइल आ मगध राज्य मजबूत हो के एकरी इलाका पर अधिकार कइ लिहलस।
अररिया जिला
अररिया जिला बिहार के 38 गो जिला में से एगो ह। ई पूर्णिया प्रमंडल के एगो जिला ह।
गणतंत्र दिवस (भारत)
भारत क गणतंत्र दिवस 26 जनवरी के मनावल जाये वाला एगो राष्ट्रीय तिहुआर हवे। आजाद भारत क संविधान एही दिन सन् 1950 से लागू भइल। एह दिन भारत के राष्ट्रपति    दिल्ली में लाल किला पर झंडा फहरावे लें आ परेड के सलामी लेलन।
ई दिन राष्ट्रीय छुट्टी क दिन होला आ हर सरकारी दफ्तर आ इस्कूल कॉलेज में झंडा फहरा के आ मिठाई बाँट के खुसी मनावल जाला। भारत में एकरी अलावा अउरी दूगो राष्ट्रीय छुट्टी के दिन स्वतंत्रता दिवस आ गाँधी जयंती होला।
इतिहास
भारत एगो बहुत लमहर आंदोलन की बाद 15 अगस्त सन् 1947 के आजाद भइल। भारत अपना के एगो स्वतंत्र आ जनता की राज वाला राज्य घोषित कइलस बाकी ई तौले ना लागू भइल जबले कि भारत के संविधान ना लागू हो गइल।
परेड में मुख्यअतिथि लोग
भारत हर बरिस कौनों देस कि एगो नेता के अपनी गणतंत्र दिवस की समारोह में मुख्य अतिथि कि रूप में बोलावेला। नीचे अबले के सगरी अतिथि लोगन के एगो लिस्ट दिहल जात बाटे:
अफ़शीं ग़फ़ारियाँ
अफ़शीं ग़फ़ारियाँ एक ठो ईरानी डांसर आ कोरियोग्राफर बाने। उनके जीवन पर एक ठो परसिद्ध फिलिम डेजर्ट डांसर बन चुकल बाटे।
ली बाइ
ली बाइ (अंग्रेजी:Li Bai; 701 – 762), चीन के अमर कवि की रूप में परसिद्ध हवें आ उनुका के उनकी अपनी जमाना से ले के आजु ले के सभसे महान कवि मानल जाला।
कनॉट प्लेस, नई दिल्ली
कनॉट प्लेस भा कनाट प्लेस (Connaught Place) भारत के राजधानी दिल्ली में एगो इलाका बाटे।
के2
के2 या गॉडविन ऑस्टिन या छोगोरी, माउंट एवरेस्ट के बाद दुनिया के दुसरा सभसे ऊँच पहाड़ बाटे। ई पाकिस्तान आ चीन के सीमा पर मौजूद परबत कठिन चढ़ाई खातिर जानल जाला आ अन्नपूर्णा के बाद दुसरा सभसे खतरनाक पहाड़ बाटे। एह पहाड़ पर जाड़ा के सीजन में अभिन ले केहू नइखे चढ़ल।
एह इलाका के सर्वे के समय ऊँचाई अनुसार रफ स्केच बना के दू गो परबत चोटी के K1 आ K2 नाँव दिहल गइल। बाद में के1 के लोकल नाँव मशेरब्रम पता चलल लेकिन के2 खातिर कौनो लोकल नाँव ना मिलल आ एकर नाँव इहे रह गइल।
दीप चाप
दीप चाप भा द्वीप चाप (अंगरेजी:Island arc, आइलैंड आर्क ) अइसन दीपसमूह के कहल जाला जेह में दीप सभ कुछ गोलाई लिहले लाइन के पैटर्न में ब्यवस्थित होखें। ई दीपसमूह के एगो प्रकार हवे।
इलाहाबाद के पर्यटक आकर्षण सभ के लिस्ट
इलाहाबाद भारतीय राज्य उत्तर प्रदेश में गंगा आ यमुना के संगम पर मौजूद इतिहासी, धार्मिक आ सांस्कृतिक रूप से एक ठो महत्वपूर्ण शहर बाटे जहाँ पर्यटक लोग काफ़ी संख्या में आवे ला। मुख्य आकर्षण गंगा आ यमुना के मिलन के जगह त्रिवेणी संगम बाटे जहाँ सालाना माघ मेला आ हर बारहवाँ बरिस कुंभ मेला के आयोजन होला। एकरे अलावा नेहरू-गाँधी परिवार के घर आनंद भवन देखे भी बहुत सारा लोग आवेला। अन्य इतिहासी, सांस्कृतिक महत्व के चीज सभ के लिस्ट नीचे दिहल जात बाटे:
नगरी कलां
नगरी कलां भारत के झारखंड राज्य के धनबाद जिला मे एक ठो कसबा बाटे।
खसरा रोग
खसरा भा मीसल्स एक तरह के रोग होला जे वायरस द्वारा होला। एह में सुरुआत में सर्दी, नाक बहल, बोखार होला। उचित इलाज न होखे पर ई जानलेवा भी हो सके ला।
आधुनिक समय में खसरा के टीका के बिकास के कारण एह बेमारी के प्रकोप बहुत कम हो गइल बा आ कम बिकसित इलाका में ई बेमारी सीमित बा। तब पर भी दुनिया में ई एक ठो महामारी के रूप में देखल जाला।
सखुवानान्कारकट्टी गाँवपालिका
नेपाल में नेपालके नया 744 स्थानीय प्रशासनिक इकाई लागू भइला के बाद से सिराहा जिला के पहिले के मौवाही, सोठियाइन", महदेवापोर्ताहा, सखुवानान्कारकट्टी आ इठहर्वा गांव विकास समिति सभ के मिला के  सखुवानान्कारकट्टी गांवपालिका बनल ह। ई गांवपालिका में 5 गो वार्ड बा। इ गांवपालिका के कूल जनसंख्या 18,558 बा आ क्षेत्रफल 32.84 वर्गकिलोमिटर बाटे । एकर केंद्र पहिले के सखुवानान्कारकट्टी' गाविस के कार्यालय मे राखल गइल बा। इ गांवपालिका के उत्तर मे लहान नगरपालिका, दक्खिन मे नवराजपुर गांवपालिका, भगवानपुर गांवपालिका पुरब मे  सप्तरी जिला आ पश्चिम मे  लक्ष्मीपुर पतारी गांवपालिका बाटे!
खसरा
खसरा भा ख़सरा भारत आ पाकिस्तान में इस्तमाल होखे वाला एक तरह के कानूनी दस्तावेज हवे जेहमें जमीन आ फसल के बिबरन लिखल रहे ला। आमतौर पर ई शजरा (जमीन के नकसा) के साथ मिला के देखल जाला, आ एह में खेत के आकार, खेत के उपजाऊपन, मिलिकियत (के-के मालिक बा) आ केकर केतना हिस्सा बा, कवन फसल बोअल जाले, वगैरह के डिटेल में जानकारी दर्ज रहे ला।
खतौनी
खतौनी भा ख़तौनी केहू ब्यक्ति (परिवार के मुखिया) के नाँव दर्ज जमीन के सगरी खसरा सभ के एकट्ठा दस्तावेज हवे। ई भारत आ पाकिस्तान में जमीन संबंधी एगो कानूनी दस्तावेज होला।
हर किसान के ओकरा जमीन संबंधी जानकारी जे पटवारी के रजिस्टर में खसरा के रूप में दर्ज कइल गइल होले, माँगे पर खतौनी के रूप में उपलब्ध करावल जाले। कुछ जगह एकरा के किसान बही कहल जाला।
वर्तमान समय में भारत के अधिकतर राज्यन के जमीन संबंधी रेकार्ड राज्यन के डिजिटल पोर्टल से डाउनलोड कइल जा सकत बाने; एह पोर्टल सभ के भूलेख नाँव दिहल गइल बाटे।
अंबेडकर नगर जिला
अंबेडकर नगर जिला उत्तर प्रदेश क एगो जिला हवे।
प्रमुख क़स्बा कुल
अंबेडकर नगर जिला में प्रमुख बाजार आ कस्बा क नाँव:
फ्रांस
फ़्रांस यूरोप महादीप के पच्छिमी हिस्सा में एगो देस हवे। फ्रांस के राजधानी पैरिस हवे आ ई दुनिया के परभावशाली देसन में से एक हवे। फ्रांस देस के राज्यक्षेत्र एकरा मुख्य भूमि के अलावा बाकी कई समुंदरपार राज्यक्षेत्र आ इलाका सभ के रूप में भी बा। यूरोप में मौजूद फ्रांस के मुख्य भूमि के मेट्रोपोलिटन फ्रांस कहल जाला। ई मुख्य भूमि, भूमध्यसागर से ले के इंग्लिश चैनल आ नार्थ सागर ले, आ राइन नदी से ले के अटलांटिक महासागर तक ले बिस्तार लिहले बा। समुंदरपार इलाका में दक्खिन अमेरिका महादीप पर फ्रेंच गयाना के रूप में आ अउरी कई गो दीप सभ के रूप में बा जे अटलांटिक, प्रशांत आ हिंद महासागर में स्थित बाने। फ्रांस के कुल रकबा 6,43,801 बर्ग किलोमीटर बा आ इहाँ के कुल जनसंख्या जनवरी 2017 के अनुमान अनुसार 6.7 करोड़ रहल। राजनीतिक हिसाब से ई एकात्मक आ आधा-राष्ट्रपतीय रिपब्लिक हवे। सभसे बड़ शहर आ राजधानी पैरिस बा के सांस्कृतिक, आर्थिक आ बाणिज्य के राजधानी भी बा। अन्य प्रमुख शहर सभ में मार्सेली, लियोन, लिले, नाइस, तुलू आ बोर्दों के नाँव गिनावल जा सके ला।
कला, संस्कृति, बिज्ञान आ दर्शन के क्षेत्र में लंबा समय से फ्रांस के पूरा दुनिया में आगे गिनल जा सके लायक जगह रहल बा। ई यूरोप के चउथा सभसे ढेर यूनेस्को बिस्व धरोहर वाला देस हवे। फ्रांस में हर साल 8.3 करोड़ के आसपास पर्यटक लोग आवे ला, एह मामिला में ई दुनिया में नंबर एक पर बा। ई एगो बिकसित राष्ट्र हवे आ नामिनल जीडीपी के हिसाब से दुनिया के पाँचवाँ आ पीपीपी के हिसाब से दुनिया के नउवाँ सभसे बड़ देस हवे। समेकित हाउसहोल्ड धन के हिसाब से ई दुनिया में चउथा नंबर पर बा। शिक्षा, सेहत रखरखाव, जीवन प्रत्याशा आ मानव बिकास के मामिला में भी एकर स्थान दुनिया में ऊपर के देस सभ में बा। अबो भी फ्रांस दुनिया के एगो प्रमुख ताकत बा आ ई यूनाइटेड नेशंस के सुरक्षा काउंसिल के पाँच गो स्थाई मेंबर सभ में हऽ जेकरा लगे वीटो पावर बा आ घोषित रूप से परमाणु हथियार संपन्न देस बाटे। यूरोपियन यूनियन आ यूरोजोन के अगुआ देसन में से एक बा। G7, NATO, OECD, WTO आ La Francophonie जइसन पावरफुल अंतरराष्ट्रीय मंडली सभ के सदस्य देस बा।
नाँव
मूल रूप से पूरा फ्रैकिश साम्राज्य के खाती इस्तेमाल होखे वाला शब्द "फ्रांस" लैटिन भाषा के "फ्रांसिया" से जनमल हवे। एकर अरथ होखे "फ्रैंक लोग के देस"। आधुनिक जुग के वर्तमान फ्रांस के अब्बो इटैलियन आ स्पेनी भाषा सभ में "फ्रांसिया" कहल जाला, जर्मन भाषा में "फ्रांकरीष" आ डच भाषा में "फ्रांकरिज्क" कहल जाला। इनहन के इतिहासी अरथ उहे हवे, मने कि "फ्रैंक लोग के देस"।
"फ्रैंक" शब्द, जे लोगन के समुदाय खाती इस्तेमाल होखे, के उत्पत्ती के बारे में कई मत बाने। एडवर्ड गिबन आ जैकब ग्रिम के परंपरा के माने वाला लोग के अनुसार ई शब्द अंग्रेजी भाषा के शब्द फ्रैंक (अर्थ फ्री भा आजाद) से उपजल हवे। एकर तर्क ई दिहल जाला कि गॉल (वर्तमान फ्रांस के ज्यादातर भूगोली इलाका के गॉललैंड कहल जाय) के ऊपर कब्ज़ा करे के बाद खाली फ्रैंक लोग अइसन रहल जे लोग के टैक्स देवे से छूट भा आजादी मिलल रहल। दूसर थियरी ई कहे ले कि एह शब्द के उत्पत्ती मूल जर्मनिक भाषा से भइल हवे जहाँ "फ्रांकोन" एक तरह के भाला भा हथियार के नाँव रहल जेकरा के कुल्हाड़ा नियर फेंक के मारल जाय आ जे लोग एह हथियार के इस्तेमाल करे उनहन लोग के फ्रैंक कहल गइल। हालाँकि, बाद में, ई बतावल गइल बा कि एह तरीका के हथियारन के नाँव एह कारन धराइल कि ई फ्रैंक लोग द्वारा इस्तेमाल कइल जायँ, यानी कि नाँव के पड़े के तरीका उल्टा बाटे।
भूगोल
फ्रांस के राज्यक्षेत्र (टेरिटरी) के ज्यादातर हिस्सा पच्छिमी यूरोप में पड़े ला आ एकरा के मेट्रोपोलिटन फ्रांस कहल जाला जवना से कि समुंद्र पार के फ्रांसीसी इलाका सभ से एकरा के अलग बूझल जा सके। एह में फ्रांस के मुख्य इलाका आ आसपास के कुछ दीप सभ सामिल बाने आ एकरे उत्तर में नार्थ सागर, उत्तर पच्छिम में इंग्लिश चैनल, पच्छिम में अटलांटिक महासागर आ दक्खिनपूरुब में भूमध्य सागर मौजूद बा। जमीनी सीमा सभ, उत्तर पूरुब में बेल्जियम आ लक्जमबर्ग, पूरुब में जर्मनी आ स्विट्जरलैंड, दक्खिन पूरुब में इटली आ मोनाको, आ दक्खिन आ दक्खिन पच्छिम में अंडोरा आ स्पेन के साथे बने ला। उत्तर पूरुब के हिस्सा छोड़ दिहल जाय त बाकी फ्रांस के जमीनी सीमा प्राकृतिक सीमा हई स जइसे कि दक्खिन में पिरेनीज पहाड़ से, दक्खिन पूरुब में आल्प्स आ जूरा परबत से आ पूरुब में राइन नदी से। एकरे आकृति के कारण फ्रांस के हेक्सगन (l'Hexagone) यानी षटकोण कहल जाला।
मेट्रो फ्रांस में कई गो दीप भी सामिल बाने जिनहन में सभसे बड़ बा कोर्सिका; एकरे अलावा इंग्लिश चैनल आ भूमध्य सागर में अउरी कई गो छोट छोट दीप बाने।
मेट्रो फ्रांस के लोकेशन 41° आ 51° N अक्षांस अउरी 6° पच्छिमी आ 10° पूरबी देशांतर के बीच बा आ ई उत्तरी उपोष्ण कटिबंधी इलाका में पड़े ला। एकर महादीपी हिस्सा उत्तर से दक्खिन आ पूरुब से पछिम ले लगभग 1000 किमी लंबाई आ एतने चौड़ाई वाला बाटे।
मुख्य भूमि के अलावा फ्रांस के अधीन कई गो समुंद्र पार इलाका भी बाने:
एही कारण, फ्रांस के सीमा वाया फ्रेंच गयाना ब्राजील आ सूरीनाम से मिले ला आ सेंट मार्टिन के कुछ हिस्सा द्वारा नीदरलैंड से भी एकर सीमा बने ला।
भूबिज्ञान, टोपोग्राफी आ हाइड्रोग्राफी
मेट्रोपौलिटन फ्रांस में थलरूप के मामिला में भरपूर बिबिधता मौजूद बा आ कई किसिम के प्राकृतिक लैंडस्केप पावल जालें। वर्तमान फ्रांस के बड़हन इलाका सभ के उठान कई टेक्टॉनिक हलचल सभ के बाद भइल हवे; उदाहरण खाती पैलियोजोइक जुग में भइल हर्सीनियन उत्थान, जेकरे दौरान आर्मोरिकन पठार आ बिचला पठार (मैसिफ सेंट्रल), मोरवान मैसिफ, वोस्जेज आ आर्डन्नीज परबत माला आ कोर्सिका दीप के निर्माण भइल हवे। एह मैसिफ सभ, मने के ऊँच मजबूत आ कड़ेर चट्टान वाले भूखंड सभ के इर्द-गिर्द कई गो अवसादी बेसिन (सेडीमेंटरी बेसिन) सभ के निर्माण भइल बा जेह में दक्खिनपच्छिम के एक्वाटाइन बेसिन सभ, उत्तर में पैरिस बेसिन वगैरह बाड़ें, पैरिस बेसिन में कुछ सभसे उपजाऊ भूभाग भी बाड़ें जइसे कि ब्यू'ओस आ ब्राइ के सिल्ट बेड सभ। कई गो प्राकृतिक गलियारा नियर भूभाग भी बाड़ें जेह में रो'न घाटी प्रमुख बा आ आवागमन के सुबिधाजनक बनावे ला। समुंद्र तल से लगभग 4810.45 m के ऊँचाई पर माउंट ब्लांक नाँव के परबत बा जे फ्रांस आ इटली के बाडर वाला हिस्सा में मौजूद आल्प्स परबत के पहाड़ हवे, ई पूरा यूरोप के सभसे ऊँच बिंदु हवे। हालाँकि, फ्रांस के लगभग 60 % म्युनिसिपैलिटी सभ के वर्गीकरण भूडोल के रिस्क वाला इलाका के रूप में कइल गइल बाटे, ई रिस्क मध्यम कटेगरी के बा। फ्रांस के समुंद्री किनारा भी कई तरह के थलरूप वाला बा जे में एक दुसरे से बिल्कुले अलग किसिम के चीज पावल जाला: फ्रेंच रीवीरा के तट परबती इलाका हवे, तटीय क्लिफ पावल जालें जइसे कि कोट-डी-एल्बार्ट्रे, आ भरपूर चाकर बलुआ मैदानी समुंदरी किनारा लैंगुएडॉक के हिस्सा में मिले ला। कोर्सिका एगो दीप हवे जे भूमध्यसागरी किनारे से कुछ दूर प समुंद्र में मौजूद बा। फ्रांस के नदी तंत्र भरपूर बिकसित बा जेह में चार गो प्रमुख नदी बाड़ी: सीन, लोइर, गरोन, आ रोन। एह चारो नदी आ इनाहन के सहायिका सभ के बेसिन के बिस्तार फ्रांस के लगभग 62 % हिस्सा कभर क लेला। रोन नदी के पछिम में सेंट्रल मैसिफ के ऊँच भूभाग हवे आ पूरुब में आल्प्स परबत के उंच हिस्सा हऽ आ ई नदी भूमध्य सागर में गिरे ले। कुछ नदी सभ म्यूज आ राइन नदी के ओर, मने कि उत्तर-पूरुब मुँह के बहे ला। पच्छिमी हिस्सा के नदी सभ पच्छिम मुँह के बहे लीं आ अटलांटिक महासागर में गिरे लीं। फ्रांस के समुंद्री क्षेत्र लगभग 11 e6km2 इलाका प बिस्तार लिहले बा, धियान देवे वाली बात ई कि एकर लगभग 97 % हिस्सा मुख्यभूमि से जुड़ल ना बलुक समुंद्र-पार हिस्सा सभ के साथे जुड़ल बाटे।
नोट
<references group="नोट"/>
घर
घर भा जेकरा के अंग्रेजी में होम या डोमिसाइल कहल जाला, केहू ब्यक्ति, परिवार भा आदिम बस्ती में कई परिवार सभ के टेम्परेरी भा स्थाई निवास के जगह होला। ई कौनों मकान, अपार्टमेंट, भा अउरी अन्य तरह के बिल्डिंग हो सके ला, मोबाइल होम (जइसे पच्छिमी सभ्यता में कारवाँ ट्रक वगैरह) याट, भा हाउसबोट भी हो सके ला।
नोट
<references group="नोट"/>